Primãria municipiului Câmpulung Moldovenesc

Direcţia economică

Nr………. din …………. 2023

**Raport de specialitate**

 **la proiectul de Hotãrâre privind aprobarea plafonului și a procedurii pentru publicarea listei contribuabililor reprezentând persoane juridice care înregistrează obligaţii fiscale restante la bugetul local al municipiului Câmpulung Moldovenesc**

Analizând proiectul de hotãrâre iniţiat de domnul primar, precizăm urmãtoarele:

-conform prevederilor art.162 din Legea nr. 207/2015 privind Codul de procedură fiscală, cu modificãrile şi completãrile ulterioare, organele fiscale au obligaţia de a publica pe pagina de internet proprie lista debitorilor persoane juridice care înregistrează obligaţii fiscale restante, precum şi cuantumul acestor obligaţii

-lista se publică trimestrial, până în ultima zi a primei luni din trimestrul următor celui de raportare şi cuprinde obligaţiile fiscale restante la sfârşitul trimestrului şi neachitate la data publicării listei, al căror plafon se stabileşte în cazul creanţelor fiscale administrate de organul fiscal local, prin hotărâre a consiliului local.

-prin obligaţii fiscale restante se înţelege:

 a)obligaţii fiscale pentru care s-a împlinit scadenţa sau termenul de plată;

 b)diferenţele de obligaţii fiscale principale şi accesorii stabilite prin decizie de impunere, chiar dacă pentru acestea nu s-a împlinit termenul de plată prevăzut la art. 156 alin. (1) din Legea nr. 207/2015 privind Codul de procedură fiscală, cu modificările şi completările ulterioare.

 -nu sunt considerate obligaţii fiscale restante:

 a) obligaţiile fiscale pentru care s-au acordat şi sunt în derulare înlesniri la plată, potrivit legii, dacă pentru acestea nu s-a împlinit termenul de plată prevăzut în actul de acordare a înlesnirii sau se află în termenul de plată prevăzut la art. 194 alin. (1) lit. d) din Codul de procedură fiscală, precum şi celelalte obligaţii fiscale care sunt condiţii de menţinere a valabilităţii înlesnirilor la plată, dacă pentru acestea nu s-au împlinit termenele suplimentare astfel cum sunt prevăzute la art. 194 alin. (1) din Codul de procedură fiscală;

 b) obligaţiile fiscale stabilite în acte administrative fiscale a căror executare este suspendată în condiţiile Legii contenciosului administrativ nr. 554/2004, cu modificările şi completările ulterioare;

 c) obligaţiile fiscale stabilite în acte administrative fiscale contestate potrivit legii, care sunt garantate potrivit art. 210 şi 211 sau art. 235 din Codul de procedură fiscală;

 d) obligaţiile fiscale cu termene de plată viitoare stabilite în planul de reorganizare judiciară aprobat în condiţiile legii;

 e) obligaţiile fiscale care nu se sting potrivit art. 266 alin. (9) din Codul de procedură fiscală;

 f) creanţele fiscale înscrise în titlurile executorii ce au stat la baza sechestrului pentru care s-a realizat valorificarea bunului cu plata în rate potrivit art. 253 din Codul de procedură fiscală, în limita diferenţei de preţ ce a fost aprobată la plata în rate.

-înainte de publicare, obligaţiile fiscale restante se notifică debitorilor.

-în cazul în care există neconcordanţe între evidenţa debitorilor şi sumele cuprinse în notificări, debitorii au dreptul să se prezinte la primărie, în termen de 5 zile de la data comunicării notificării, în vederea punerii de acord asupra acestora. În caz contrar, obligaţiile fiscale restante se publică pe pagina de internet

-în termen de 15 zile de la achitarea integrală a obligaţiilor fiscale datorate, organul fiscal competent operează modificările pentru fiecare debitor care şi-a achitat aceste obligaţii.

Lista contribuabililor reprezentând persoane juridice care înregistrează obligaţii fiscale restante la bugetul local cuprinde următoarele informații: denumirea debitorilor, codul de identificare fiscală, precum şi cuantumul total al obligaţiilor fiscale restante.

Având în vedere prevederile legale şi precizãrile de mai sus, considerăm proiectul de hotărâre legal şi oportun.

 Director executiv, Şef Serviciu impozite şi taxe,

 Iuliana-Georgeta Florescu Liliana Coclici